google/wiki40b huggingface dataset:
Misjonshøgskolen

Historie

MHS ble grunnlagt i 1843 og er dermed den tredje eldste institusjonen for høyere utdanning i Norge, etter Krigsskolen (1750) og Universitetet i Oslo (1811). MHS var den første høgskolen med fokus på verden utenfor Europa. Det var også den første høgskolen med afrikanske studenter (fra 1860-tallet), og det var en høgskole som utover 1800- og første del av 1900-tallet gav mulighet for presteutdanning for ungdom fra fattige lag i befolkningen.

Misjonsarkivet

MHS forvalter Misjonsarkivet, som i hovedsak er Det Norske Misjonsselskaps historiske arkiv, med et omfattende tekst- og bildemateriale fra 1820-tallet og fremover. Misjonsarkivet brukes av en rekke norske og internasjonale forskere, og deltar også aktivt i internasjonale forsknings- og dokumentasjonsprosjekter. For tiden gjøres store deler av samlingen digitalt tilgjengelig.

Misjonsmuseet

Misjonsmuseet er Stavangers eldste museum. Det ble etablert i 1864 samtidig som Misjonshøgskolen fikk nytt bygg. Museet har rundt 5 000 gjenstander i sine samlinger, 1 300 av disse er utstilt. Samlingene inneholder gjenstander av etnografisk og misjonshistorisk interesse fra de land hvor Det Norske Misjonsselskap har hatt en misjonsvirksomhet: Sør-Afrika, Madagaskar, Kamerun, Mali, Etiopia, Kina, Hong-Kong, Taiwan, Japan, Thailand og Brasil
Hovedstadsrådet

Hovedstadsrådet var en dansk administrativ instans i perioden 1974-89 som skulle ivareta den overordnede planlegging i Hovedstadsregionen.
I 1967 dannet Hovedstadsregionens amter sammen med Københavns og Frederiksberg kommuner Egnsplanrådet, som kan sees som en forløper for Hovedstadsrådet.

Hovedstadsrådets virke

I 1974 ble Hovedstadsrådet stiftet ved lov og Egnsplanrådet ble nedlagt. Hovedstadsrådet hadde 37 plasser som ble fordelt mellom partiene i forhold til deres stemmer ved kommune hhv. amtsvalget. Rådet fikk ansvaret for den overordnede regionsplanleggingen og overordnede sykehusplanlegging. Videre sto rådet for kollektiv trafikk og for miljøbeskyttelse.
Etter 1985 hadde rådet ikke lenger ansvar for sykehusplanleggingen og i 1988 ble også miljø overlatt til amtene hhv. kommunene. Rådet ble helt nedlagt det følgende år.

Arvtaker HUR

Hovedstadens Udviklingsråd (HUR) som virket fra år 2000 til 2006 kan sees som en delvis arvtaker til Hovedstadsrådet.
Bakke og Gyland

Historikk

Etter opprettelsen av formannskapsdistrikt i 1837 var Bakke og Gyland en del av Bakke formannskapsdistrikt, sammen med Øvre Sirdal og Tonstad. I 1849 førte en deling til opprettelsen av Bakke og Gyland kommune. Kommunen bestod fram til 1893 da Bakke og Gyland ble skilt ut som egne kommuner.
De eldre kommunale arkivkildene for kommunen finnes i dag hos Interkommunalt arkiv i Vest-Agder IKS (IKAVA). Dette inkluderer protokoller fra for eksempel kommunestyre, formannskap, fattigstyre, skolestyre og arkiver med blant annet personopplysninger i form av klientarkiver, skatteprotokoller og skoleprotokoller.
Chausey

Stedsnavn

Øyenes stedsnavn er første gang dokumentert i formen Calsoi i 1022-1026 (insula que dicitur Calsoi) og som Chausie i 1322. Endelsen -ey i navnet Chausey er vanligvis tolket som fra norrønt i betydningen «øy», og som finnes tilsvarende i Jersey, Guernsey, Alderney, men også i fjernliggende øyer som Anglesey og Orkney. Første ledd i navnet er vanskeligere å tolke. François de Beaurepaire søkte et fellesgermansk element augia (forstått som det urgermanske *agwjō > *aujō), som er spredt langs kysten av Gallia. Støtte for forklaringen i elementene Cals- > Chaus- er ikke funnet i norrønt, men kan formodes å være beslektet med elementet Chols- i engelske Cholsey i Berkshire, som var en øy nær Themsen og har betydningen «Ceols øy», hvor Ceol var et angelsaksisk personnavn. Det er mulig at det norrøne elementet -ey forsterket et eksisterende førgermansk element.
Hjelset

Stedet

Hjelset har noe industri, en del tjenesteytende næringsvirksomhet og et stort psykiatrisk sykehus. Området er ellers preget av jordbruk. Hjelset deles ofte inn i flere mindre steder, som etterhvert har vokst sammen til Hjelset. De to viktigste er Hjelset og Skjevik, som tidligere utgjorde hver sin skolekrets.
Fra 2009 har Hjelset hatt en skole under navnet Skjevik barne- og ungdomsskole. Den er plassert på Skjevikåsen.
Innbyggerne på Hjelset sogner til Kleive kirke eller Røbekk kirke.
Tales of the Unexpected

Priser

I 1980 ble den tildelt Edgar-prisene (for episoden "Skin"). Den ble året etter nominert til en BAFTA i kategorien beste musikk.
Scymnus frontalis

Utseende

Scymnus frontalis er en liten marihøne, mellom 2 og 3 millimeter lang. Oversiden er dekt med små lys hår. Dekkvingene er mørke, nær svarte med fire ganske store brunorange flekker. De to bakerste kan være nær fraværende. Beina er rødlig brune.
Teigpløying

Teigpløying er en pløyeteknikk som har vært i bruk i leirjordsområdene rundt Oslofjorden så lenge det ble brukt hest til pløying. Plogen velter jorda til side. Teigpløying består i at flere velter slås sammen til en lav forhøyning (hopeslaget) med en grunn grøft (føra) ved siden av. Neste sommer kjøres plogen midt over hopeslaget slik at det dannes ei ny før der hopeslaget var året før. Spor etter teigpløying er registrert på en rekke steder rundt Oslofjorden . Også i Sverige er det registrert omfattende arealer med teigpløying . I hellende terreng avsluttes teigpløying med ei åkerrein. Teigpløying er vanligvis knyttet til en driftsform med intensivt brukte åkrer som gjødsles regelmessig med husdyrgjødsel. Det kan være ulike former for vekstskifter (bygg, havre, erter) og ulike former for trede .
DRAM

Minneoppbygging

Den grunnleggende oppbyggingen av DRAM er enkel, med en transistor og en kondensator. Kondensatoren skal holde på informasjonen mellom hver oppdateringssyklus, normalt flere tusen ganger i sekundet. Blir mest brukt i datamaskiner og andre elektroniske kretser som trenger å lagre data foreløpig.

Hvordan det virker

For at prosessoren i datamaskinen skal kunne arbeide med data, må de først finnes i RAM. RAM henter dataene fra platelageret, prosessoren henter dataene fra RAM og inn i cachen, og til slutt inn i selve prosessoren. Hvis det ikke er nok plass i RAM, sendes data som ikke brukes, eller brukes minst, tilbake til platelageret (som er mye tregere).
Dette kan sammenlignes med en kjøkkenbenk man skal bake boller på.
For å bake boller trenger man hvetemel, sukker, gjær og melk, sett ovnen på 250 grader. Bland det våte med det tørre og rør godt sammen. Legg det ut på et brett i små klumper, og så sett brettet in i ovnen i ca 15min. men man har ikke stor nok kjøkkenbenk. Derfor kan man ikke ta fram alle ingrediensene på en gang. Først tar man fram hvetemelet (en bit data), setter det på benken (RAM) og har det i en bolle (prosessoren). Så skal man ha i sukkeret (en bit data), men man har ikke plass på kjøkkenbenken fordi hvetemelet står der. Derfor må man først sette hvetemelet tilbake i skuffen (platelageret). 
Imidlertid har man plass til å ha både sukkeret og gjæren på benken samtidig, så man trenger ikke å sette sukkeret tilbake i skuffen når man skal ha i gjær. Men når man tar fram melken, må man rydde plass. Da tar man det man ikke skal bruke med det første (gjær) og setter tilbake i skuffen, men beholder det man kanskje skal bruke igjen snart (sukker). 
På samme måte går data til og fra harddisk og RAM.
Cephonodes kingii

Utseende

En forholdsvis liten svermer (vingespenn 40 – 65 mm) som ligner på en humle. Kroppen er kort og tykk, gulaktig olivengrønn, hodet stort og bredt med velutviklet sugesnabel. Antennene er tykkere mot spissen, ytterst med en liten krok, vel halvparten så lange som forvingene. Bakkroppen har et bredt, svart tverrbånd og ender i en hale av lange, svarte og oransje hår. Forvingene er glassklare med mørkebrune årer, ved roten olivengrønne og i spissen brune. Bakvingene er glassklare, olivengrønne langs innerkanten. Larven varierer i farge fra grønn til grønnsvart, hornet på bakkroppen er S-formet.

Levevis

Larvene lever på bladene av Canthium sp. Som andre humlesvermere flyr de voksne sommerfuglene om dagen, da de gjerne besøker blomster.
Gruppeterapi

Gruppeterapi er en behandlingsform der behandling skjer i samtaler i grupper ledet av en gruppeterapeut.
1350-årene

-- 1350 -- 1351 -- 1352 -- 1353 -- 1354 -- 1355 -- 1356 -- 1357 -- 1358 -- 1359
Tiårsoversikt
Cnemolia

Utseende

Middelsstore trebukker med lange antenner (gjerne betydelig lengre enn kroppen). På farge er de gjerne lyst grå- eller brunaktige med svarte flekker, kamuflasjefargede. Pronotum har en kraftig tann midt på hver sidekant.

Utbredelse

Slekten er utbredt i Afrika.
Qaarsut lufthavn

Qaarsut lufthavn (IATA: JQA, ICAO:BGUQ) er en flyplass i byen Qaarsut, Grønland. Flyplassen ble åpnet i 1999 og ble bygd for nabobyen Uummannaq
Lewis (TV-serie)

Handling

Lewis kommer tilbake til Oxford etter å ha vært i De britiske Jomfruøyer i to år for å trene lokalt politi. Han dro dit etter at hans kone, Valerie, var blitt drept i en bilulykke der den andre bilisten hadde stukket av. Han blir assistert av James Hathaway, spilt av Laurence Fox, en ung, Cambridge-utdannet mann som avbrøt utdannelsen til presteskapet for istedet å begynne i politiet. Deres sjef er Jean Innocent, spilt av Rebecca Front. I sesong ni ble hun erstattet av Joseph Moody, spilt av Steve Toussaint. Patolog hos Thames Valley-politiet er dr. Laura Hobson, spilt av Clare Holman, som også hadde rollen i de siste sesongene av Inspektør Morse.

Om serien

Pilotepisoden, «Reputation», ble sendt i England i januar 2006. Den hadde et seertall på over elleve millioner, noe som gjorde den til ITVs mest populære dramaserie i 2006. Serien ble avsluttet etter 33 episoder. En del av årsaken til at serien ble avsluttet skal være at Whately ikke ville lage flere episoder enn Inspektør Morse, som det også ble laget 33 episoder av.
Serien gikk på NRKs Detektimen for første gang i 2008. Pilotepisoden ble imidlertid sendt på NRK allerede lille julaften 2006. 
Seriens musikk ble komponert av Barrington Pheloung, som også står bak musikken i seriene Inspektør Morse og Endeavour.
Bjørketungemåler

Utseende

En middelsstor (vingespenn 26 – 31 mm), slank, grå måler. Forvingenes farge er ganske variabel, ofte ensfarget lysgrå men den kan også ha markerte tegninger. Ofte har den to doble, mørkere tverrbånd rundt som går mer eller mindre parallelt rundt midten av vingen, disse kan også være løpt sammen til ett, bredt bånd. Det kan også være smalere, mørke tverrbånd ved roten og langs ytterkanten av vingen. Bakvingen er liten og gråhvit. Larven er naken, grønn med smale, hvite lengdestriper.

Levevis

Arten lever i løvskog. Larvene kan finnes på mange ulike busker og løvtrær, blant andre bjørk (Betula spp.), vivendel (Lonicera periclymemum) og selje (Salix caprea). Arten overvintrer som puppe og de voksne målerne flyr om natten i april – mai.

Utbredelse

Arten finnes i hele Europa og i Nord-Asia. I Norge er den funnet spredt over hele landet.
University of Southampton

Rangeringer

University of Southampton ble rangert som nummer 14 av 126 britiske universiteter på Complete University Guides liste for 2016 og som nummer 14 av 119 britiske universiteter på The Guardians 2016-liste.
THE World University Rankings 2014-2015 plasserte universitetet som det 132. av de 500 beste universitetene i verden. I QS World University Rankings for 2014 rangerte universitetet som nummer 94 og i Academic Ranking of World Universities (Shanghai-rankingen) for 2014 som nummer 101-150 av verdens universiteter.
Anders Lothe

Biografi

Lothe ble født på husmannsplassen Nylendebruket (Abrahambruket) på Lote i Gloppen kommune – nå Eid kommune. Han ble uteksaminert ved Lærerskolen i Seljord i 1896. Skoleåret 1900–1901 gikk på Gloppen private millomskule, før han tok Millomskuleeksamen ved Tanks skole i Bergen. Han ble i 1901 den første eleven i landet som leverte en eksamensbesvarelse på nynorsk. Sensorene nektet å rette innleveringen, og den ble sendt til Departementet for godkjennelse. Stilen ble der godkjent.
Han var med å stifte Firda Mållag 1899, og var der formann i mange år. Han ble redaktør i avisen Firda Folkeblad i Florø i tidsrommet 1910-1915. Han var også sentral i etableringen av Firda Gymnas på Sandane.
Lothe skrev og gav ut fleire lokalhistoriske skrifter, og «Mål-reisingssoga i Sogn og Fjordane» fra 1950 er han mest kjente bok. Den omhandler blant annet striden i Nordfjord mellom Jon «Skule-Jo» Hyenes og sogneprest Jørgen Meier Heffermehl.
Lothe var stortingsrepresentant for Arbeiderpartiet fra 1928–1930, og fra 1934–1945. Han satt også i bystyret og formannskapet i Florø, og har fått en gate i Florø navngitt etter seg.
Lothe gitet seg i 1902 med Kristine Henden (f. 1881), som døde i barsel i 1905 mens hun fødte tvillinger, der den ene døde tidlig. Han giftet seg på nytt med sin svigerinne, Anna Henden (1886–1864), i 1906.
Den 27. januar 1943 ble Lothe arrestert av tyske styrker og satt i Bergens kretsfengsel til 16. februar, hvorpå han ble flyttet til Ulven og satt der til 7. mai, før han ble sendt til Grini. Han satt på Grini til 21. juli 1944.
Tredje søndag i adventstiden

Tredje søndag i Adventstiden, i den katolske kirke vel så kjent under navnet Søndag Gaudete er den søndag i adventstiden som faller mellom 11. desember og 17. desember. Den markeres med fellestrekk i den katolske kirke, de anglikanske kirker, de lutherske kirker og i de aller fleste øvrige protestantiske kirker.

Bakgrunn

Adventsiden begynte liturgihistorisk som en førti dagers fastetid før jul. Den begynte dagen etter festdagen for den hellige Martin (11. november). Således ble den noen steder kalt St. Martins-fasten —en betegnelse belagt tilbake så tidslig som til 400-tallet. På 900-tallet ble adventstiden redusert til fire uker. Tiden beholdt de fleste av sine gamle karakteristika som ebn botens tid, slik at den fortsatt fremstod som et slags motstykke til Fastetiden. Søndag Gaudete har også sitt eget motstykke i fastetiden, i Søndag Laetare, som representerer et lignende delvis avbrekk noe over midtveis i tiden, eller et punkt dfer man gleder og fryder seg over at målet er i sikte, snart er det liturgiske sluttpunkt og høydepunkt (Jul, Påske) nådd.
Månkarbo

Månkarbo er et tettsted i Tierp kommune i Uppsala län i landskapet Uppland i Sverige. I 2010 hadde tettstedet 666 innbyggere.
Slaget ved Arfderydd

Slaget ved Arfderydd (eller Arderydd) ble kjempet i henhold til annalene Annales Cambriae i år 573 i dagens Skottland.
Størrelsene på de to hærstyrkene har fått ulike tall i flere gamle walisiske kilder, noe som kanskje antyder at det var flere hærer som var allierte. Hovedmotstanderne synes å ha vært Gwenddoleu ap Ceidio og en av prinsebrødrene Peredur og Gwrgi, eller kong Rhydderch Hael. Utfallet var at Gwenddoleu ble beseiret og hans styrker slaktet. Hans skald, Lailoken, ble gal og løp inn i skogen. Han er sannsynligvis opprinnelse til den legendariske arthurianske figuren Merlin.
I et sent manuskript om hendelsene som ble skrevet på 1400-tallet er det en fortelling ved navn Lailoken og Kentigern som plasserer slaget på en slette mellom Liddel og Carwannok. Antagelig er dette stedet Arthuret, i nærheten av Longtown, i Cumberland (dagens Cumbria).
Calvert Cliffs kjernekraftverk

Calvert Cliffs kjernekraftverk er et kjernekraftverk som produserer elektrisk kraft ved vestbredden av Chesapeake Bay i Calvert County, ved byen Lusby i delstaten Maryland i USA. Kjernekraftverkets nåværende to reaktorer ble godkjent for igangsetting i 1975 og 1977. Installert maksimal effekt i 2009 er brutto 1 735 MW (netto), og årsproduksjonen i 2007 var på om lag 14,35 TWh elektrisk kraft.
Anlegget eies av Constellation Nuclear. Det har to reaktorer som er i operativ drift. Etter dagens konsesjoner skal reaktorenes produksjon opphøre i 2034 og 2036.
Megastigminae

Utseende

Små, metallisk fargede snyltevepser.

Levevis

Megastigminae er hovedsakelig planteetere som utvikler seg i frø av planter i rosefamilien og bartrær.
Noen er også parasitoider som angriper galledannende insekter (gallvepser, gallmygg) og andre insekter. Noen er trolig også hyperparasitoider.

Utbredelse

Megastigminae er hovedsakelig en nordlig (holarktisk) gruppe. I Europa finnes 30 arter
Kolltveit

Kolltveit er en tettbebyggelse som ligger i Fjell kommune i Hordaland. Kolltveit ligger på østkysten av Sotra. Bildøy ligger ca. 100 meter øst for Kolltveit.
Riksvei 555 går fra Bergen til Kolltveit igjennom blant annet Kolltveittunnelen.
Hammersmith and Fulham

Idrett

Både Fulham FC, Chelsea FC og Queens Park Rangers FC hører til i distriktet.
Linford Christie, olympisk hullmedaljevinner på 100 meter sprint, bodde og trente i distriktet, og et stadion der er oppkalt etter ham.
I bydelen ligger White City, som i dag er mest kjent som tilholdssted for BBC. Tidligere lå White City Stadium der. Det var hovedarena under OL i London i 1908, og ble senere hovedsakelig brukt for friidrett og greyhound-løp. Stadionet ble revet i 1984.
Det er også flere roklubber i Hammersmith and Fulham, som tilsammen har ni olympiske gullmedaljer.
Carlos Kleiber

Bakgrunn

Carlos Kleiber hadde som fødenavn Karl Ludwig Bonifacius Kleiber og var sønn av den østerrikske dirigenten Erich Kleiber fra Wien i Østerrike og den amerikanske Ruth Goodrich fra Waterloo i  Iowa i USA. I 1940 flyttet Kleiber-familien til Buenos Aires og han byttet navn til Carlos. 
Som ung hadde han en engelsk guvernante og vokste opp på engelsk kostskole. Kan komponerte, sang og spilte piano og pauker. Carlos studerte kjemi i Zürich men skiftet snart karriere til musikken.

Musiker

Han debuterte som dirigent med operetten Gasparone i Potsdam i 1954. Fra 1958 til 1964 var han Kapellmeister Deutsche Oper am Rhein i  Düsseldorf og Duisburg, deretter ved Zürich-operaen fra 1964 til 1966. Fra 1966 til 1973 var han først Kapellmeister in Stuttgart før han dirigerte ved den Bayerske statsopera i München. 
I løpet av sin årene som freelancer begrenset Kleiber seg til et begrenset antall fremføringer. Blant hans konsertrepertoire i Royal Opera House var Der Rosenkavalier, Elektra, La bohème and Otello. Han debuterte i Bayreuth med fremføringen av Wagners Tristan und Isolde. Første konsert i USA var i 1978 med Chicago Symphony Orchestra. Sammen med Luciano Pavarotti og Mirella Freni dirigerte han Giacomo Puccinis La bohème på Metropolitan Opera i New York. I 1989 avslo han å etterfølge Herbert von Karajan som dirigent i Berlinfilharmonien. 
Kleiber gav bare et intervju i løpet av hele sitt liv. Etter at han sluttet i den Bayerske statsoperaen gav han etterhvert færre fremføringer. Han gjorde bare et mindre antall innspillinger, men mange av disse er høyt verdsatt i det klassiske musikkmiljøet. Særlig hans tolkninger av Beethovens femte symfoni og syvende symfoni med Wiener-filharmonikernes er regnet som fremragende. Dessuten er Brahms Symfoni nr. 4 Franz Schuberts 3. og 7./8. («Den ufullendte») berømt. Hans siste innspilling var med Wagners Tristan und Isolde med Staatskapelle Dresden. 
Kleiber pensjonerte seg på tidlig 90-tall bortsett fra enkelte veldedighetskonserter. Han er gravlagt i den Slovenske landsbyen Konjšica i nærheten av Litija sammen med sin kone ballettdanseren Stanislava Brezovar.
Micranthaxia

Utseende

En ganske liten praktbille, ca. 3 millimeter lang.

Utbredelse

Slekten ble beskrevet basert på et eksemplar fra Aargau, Sveits. Lokaliteten stammer fra tidlig Jura, rundt 200 millioner år før nåtid.
Elizabeth Blackburn

Arbeider

Blackburn studerte ved University of Melbourne der hun ble Bachelor  of Science i 1970 og Master of Science i 1972. Hun fikk deretter doktorgraden ved University of Cambridge i 1975, og bedrev postdoktor forskning innen celle- og molekylærbiologi ved Yale University 1975-1977. I 1978 ble hun ansatt ved University of California, Berkeley på instituttet for molekylær biologi. I 1990 flyttet hun til instituttet for mikrobiologi og immunologi ved University of California, San Francisco (UCSF), der hun også ledet avdelingen mellom 1993 til 1999. Blackburn er nå (2009) Morris Herzstein-professor innen biologi og fysiologi ved UCSF. Blackburn er også gjesteforsker ved Salk Institute for Biological Studies. I januar 2017 utga hun The Telomere Effect - the new Science to living, longer, healthier, younger, den første boken for et allment publikum om telomerer og deres betydning for menneskelig helse.

Bioetikk

Blackburn ble utpekt til medlem av President's Council on Bioethics i 2001. Hun ble avskjedet i februar 2004, muligens på grunn av hennes åpne kritikk av Bush-administrasjonnen åsynspunkter på stamcelleforskning. Hennes avskjed ledet til protester fra mange forskere.
Alice Park. «The Time 100: Elizabeth Blackburn». Time Magazine. Besøkt 30. mai 2008.
Wurlitzer electric piano

Wurlitzer electric piano var et elektrisk piano som ble produsert og markedsført av Wurlitzer, basert på en oppfinnelse av Benjamin Meissner. Produksjonen strakk seg fra midten av 1950-tallet til tidlig på 1980-tallet.
Lyden genereres ved slag mot et metallrør med en hammer, noe som induserer en elektrisk strøm i en pickup. Selv om konseptet ligner Rhodes-piano, er lyden veldig forskjellig fra denne, og varierer fra aggressiv spilling som hard og hul, til rolig spilling som en søtlydende, vibrafonlignende, varm lyd. Instrumentet lager en unik lyd som vanskelig kan forveksles med noe annet.
Wurlitzer produserte flere forskjellige modeller av elektriske pianoer, inkludert konsollmodeller med innebygde rammer, og frittstående scenemodeller med kromben. Sistnevnte ble populært blant flere R&B- og rockemusikere på 1960- og 70-tallet, og ble spesielt mye anvendt av Supertramp.
Snowpiercer

Handling

Etter et mislykket forsøk av menneskeheten på å håndtere den globale oppvarmingen blir verden frosset til is og snø. Mesteparten av menneskeheten har dødd ut, men Wilson har bygget et tog som skal redde de få som er igjen. På toget er det begrenset med ressursser og et klassesystem blir til. Det blir kamp mellom togets rikeste og fattigeste hvor det bryter ut en revolusjon. Hovedperson Curtis har bodd på toget i 17 år og blir med på revolusjonen i håp om endringer.
Lewis (Hebridene)

Lewis eller Isle of Lewis (skotsk-gælisk: Leòdhas hør ) er den nordlige delen av Lewis og Harris, den største øya i vestlige øyene, eller Ytre Hebridene (en øygruppe) i Skottland. Det totale arealet er på 683 km². Det er 18 489 fastboende (2001). Det høyeste punktet på Ytre Hebridene ligger også på Lewis, det er Clisham på 800 moh. Den sørlige delen av øya heter Isle of Harris, selv om det i virkeligheten ikke er snakk om en separat øy. Lewis' eneste by er Stornoway med omkring 8 000 innbyggere.
Lewis er generelt den lavereliggende del av øya, mens den andre delen, Harris, er mer fjellrik. Det flatere, mer fruktbare landområdet har således også den største bosetningen, Stornoway, hvor tre fjerdedeler av befolkningen i Ytre Hebridene bor. Bortsett fra menneskelig bosetning, er øya også hjem for et mangfoldig av flora og fauna, blant annet for kongeørn, hjort og seler.
Lewis har en presbyteriansk tradisjon og en rik historie. Det var en gang en del av det norrøne kongeriket Man og øyene. I dag er livet her svært forskjellig fra noe annet sted i Skottland med opprettholdelse av sabbat, gælisk språk og skjæring av torv som mer viktig enn noe annet sted. Lewis har en rik kulturarv som kan bli sett i dens myter og legender foruten dens lokale litterære og musikalske tradisjoner.

Etymologi

Det gæliske navnet Leòdhas er antatt å være avledet fra norrøne Ljoðahús (bokstavelig «lydhus», muligens et sted for sang), skjønt andre forklaringer på opprinnelse har vært forsøkt funnet, eksempelvis gæliske leogach, «myret, myrlendt». Det er antagelig stedet som Klaudios Ptolemaios i antikken ble kalt Limnu, og som også betyr «myrlendt». Det har også vært kjent som Isle of Lewis, «øya Lewis» (skotsk-gælisk: Eilean Leòdhais). Et annet navn som benyttes i en kulturell eller poetisk sammenheng er Eilean an Fhraoich, «Lyngøya», skjønt det viser til hele øya Lewis og Harris.
Geritola

Utseende

Små dagsommerfugler. Hos hannene er oversiden mer eller mindre metallisk blå, hos hunnene vanligvis brunlig. Undersiden er mønstret i brunt og hvitt.

Levevis

Larvene lever trolig av blågrønnbakterier, alger, lav og annet organisk materiale som de skraper av trestammer.
Disse sommerfuglene lever i skog.

Utbredelse

Slekten er utbredt i Vest- og Sentral-Afrika.